Petra Čagalj Sejdi

Petra Čagalj Sejdi (* 12. apryla 1978 w Frankobrodźe nad Mohanom) je sakska politikarka Zelenych a wot lěta 2020 zapósłanča sakskeho krajneho sejma. Wot 2022 je wona rěčnica za serbske naležnosće w zelenej frakciji.

Po maturje 1997 studowaše při uniwersitomaj w Lipsku a Zagrebje germanistiku, wuchodo- a juhowuchodoeuropske wědomosće kaž tež komunikaciske a medijowe wědomosće.

Powołansce skutkowaše jako docentka, přełožowarka, wučerka a interkulturelna poradźowarka. Wot 2009 do 2012 nawjedowaše běrow DAAD w Skopju. Wot 2017 do 2020 běše projektowa koordinatorka při Towarstwje Sintow a Romow w Sakskej (Romano Sumnal).

Wona je katolska, wudata a mać dweju dźěsći.

 Politika 
Petra Čagalj Sejdi je wot 2005 čłonka Zwjazka 90/Zelenych. Wot 2014 do 2020 zastupowaše stronu w Lipšćanskej měšćanskej radźe. W krajnym sejmje je za swoju frakciju rěčnica za azyl, migraciju a integraciju, inkluziju, škit konsumentow, wuwićowu politiku a serbske naležnosće.Webstrona zeleneje frakcije w Sakskim krajnym sejmje

 Wotkazaj 
 Petra Čagalj Sejdi na stronach zeleneje frakcije w Sakskim krajnym sejmje 


 Nóžki 

Kategorija:Žona
Kategorija:Rodź. 1978
Kategorija:Němc
Kategorija:Zapósłanc sakskeho krajneho sejma
Kategorija:Čłon Zwjazka 90/Zelenych
Kategorija:Politikar (21. lětstotk)
Kategorija:Wosoba (Lipsk)
Kategorija:Wosoba (Frankobrod nad Mohanom)